नई दिल्ली/ टीम डिजिटल। आरएसएस (RSS) प्रमुख मोहन भागवत (Mohan Bhagwat) ने कहा, गीता हमारी विरासत है और इसे पूरे विश्व में पहुंचाने की जरूरत है। यह सभी उपनिषदों का निचोड़ और कर्तव्य भी है। उन्होंने कहा, महिलाओं के लिए कानून बना है, लेकिन जरूरत है उसे ठीक से लागू करने की। वह आज बतौर मुख्य अतिथि लाल किला मैदान में संत ज्ञानानंद महाराज द्वारा आयोजित गीता महोत्सव में उपस्थित लोगों को संबोधित कर रहे थे।
 उन्होंने कहा, जीवन में अच्छा काम करना चाहिए, यह हम सभी मानते हैं। कुछ लोगों को अच्छा- बुरा करने की समझ होती है। उनमें कुछ लोग ही संभल पाते हैं, बाकी गिर जाते हैं। मरने के बाद किसी ने देखा है, यह कह कर गलत काम करते हैं। कहा, लोगों को आपस में जोड़ने की बात गीता बताती है।
 महाभारत में भगवान श्रीकृष्ण ने अर्जुन से कहा था, कर्म तो करना ही पड़ेगा। भागवत ने कहा, पुरुषों को महिलाओं के साथ अच्छा व्यवहार करने के बारे में शिक्षित करने की आवश्यकता है। गीता महोत्सव कार्यक्रम में हैदराबाद की महिला डॉक्टर के साथ दुष्कर्म और हत्या की घटना पर संघ प्रमुख मोहन भागवत ने कहा, सरकार ने कानून बनाए हैं। उसे ठीक से लागू करना होगा। प्रशासन पर सब कुछ नहीं छोड़ा जा सकता। कहा, मातृ शक्ति, मातृ शक्ति है, इसको गहनता से स्वीकार करने की जरूरत है।
 लोकसभाध्यक्ष ओम बिरला ने कहा, जो गीता के संकल्प को लेकर चलता है वह सद्गुरु की राह बदल नहीं सकता। हरियाणा के मुख्यमंत्री मनोहर लाल खट्टर ने कहा, हमारा विचार है कि गीता श्लोकों को स्कूल के सिलेबस में शामिल किया जाना चाहिए, ताकि बच्चे अच्छे संस्कार सीखें। कार्यक्रम में शाह नवाज, स्मृति ईरानी, ऋतुंभरा आदि भी कार्यक्रम में थे।
 वरिष्ठ कांग्रेस नेता एवं पूर्व राज्यसभा सदस्य जनार्दन द्विवेदी ने रविवार को हिन्दू धर्म के पवित्र ग्रंथ गीता पर आयोजित एक कार्यक्रम में राष्ट्रीय स्वयंसेवक संघ के प्रमुख मोहन भागवत और साध्वी ऋतंभरा के साथ मंच साझा किया। कांग्रेस के पूर्व महासचिव द्विवेदी, भागवत, केंद्रीय मंत्री स्मृति ईरानी, राम मंदिर आंदोलन से जुड़ी रही साध्वी ऋतंभरा और अन्य आध्यात्मिक नेताओं के साथ पहली पंक्ति में बैठे थे।
 
नई दिल्ली/ टीम डिजिटल। आरएसएस प्रमुख मोहन भागवत ने कहा, गीता हमारी विरासत है और इसे पूरे विश्व में पहुंचाने की जरूरत है। यह सभी उपनिषदों का निचोड़ और कर्तव्य भी है। उन्होंने कहा, महिलाओं के लिए कानून बना है, लेकिन जरूरत है उसे ठीक से लागू करने की। वह आज बतौर मुख्य अतिथि लाल किला मैदान में संत ज्ञानानंद महाराज द्वारा आयोजित गीता महोत्सव में उपस्थित लोगों को संबोधित कर रहे थे। उन्होंने कहा, जीवन में अच्छा काम करना चाहिए, यह हम सभी मानते हैं। कुछ लोगों को अच्छा- बुरा करने की समझ होती है। उनमें कुछ लोग ही संभल पाते हैं, बाकी गिर जाते हैं। मरने के बाद किसी ने देखा है, यह कह कर गलत काम करते हैं। कहा, लोगों को आपस में जोड़ने की बात गीता बताती है। महाभारत में भगवान श्रीकृष्ण ने अर्जुन से कहा था, कर्म तो करना ही पड़ेगा। भागवत ने कहा, पुरुषों को महिलाओं के साथ अच्छा व्यवहार करने के बारे में शिक्षित करने की आवश्यकता है। गीता महोत्सव कार्यक्रम में हैदराबाद की महिला डॉक्टर के साथ दुष्कर्म और हत्या की घटना पर संघ प्रमुख मोहन भागवत ने कहा, सरकार ने कानून बनाए हैं। उसे ठीक से लागू करना होगा। प्रशासन पर सब कुछ नहीं छोड़ा जा सकता। कहा, मातृ शक्ति, मातृ शक्ति है, इसको गहनता से स्वीकार करने की जरूरत है। लोकसभाध्यक्ष ओम बिरला ने कहा, जो गीता के संकल्प को लेकर चलता है वह सद्गुरु की राह बदल नहीं सकता। हरियाणा के मुख्यमंत्री मनोहर लाल खट्टर ने कहा, हमारा विचार है कि गीता श्लोकों को स्कूल के सिलेबस में शामिल किया जाना चाहिए, ताकि बच्चे अच्छे संस्कार सीखें। कार्यक्रम में शाह नवाज, स्मृति ईरानी, ऋतुंभरा आदि भी कार्यक्रम में थे। वरिष्ठ कांग्रेस नेता एवं पूर्व राज्यसभा सदस्य जनार्दन द्विवेदी ने रविवार को हिन्दू धर्म के पवित्र ग्रंथ गीता पर आयोजित एक कार्यक्रम में राष्ट्रीय स्वयंसेवक संघ के प्रमुख मोहन भागवत और साध्वी ऋतंभरा के साथ मंच साझा किया। कांग्रेस के पूर्व महासचिव द्विवेदी, भागवत, केंद्रीय मंत्री स्मृति ईरानी, राम मंदिर आंदोलन से जुड़ी रही साध्वी ऋतंभरा और अन्य आध्यात्मिक नेताओं के साथ पहली पंक्ति में बैठे थे।